b'\n_START_ARTICLE_\nAlojz Srebotnjak\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je leta 1958 v razredu prof. Lucijana Marije \xc5\xa0kerjanca kon\xc4\x8dal \xc5\xa1tudij kompozicije, izpopolnjeval pa se je v Rimu (Boris Porrena), v Parizu, Londonu (Peter Racin Fricker) in v Sieni na ustanovi Accademia Musicale Chigiana (Vito Frazzi in Francesco Lavagnino)._NEWLINE_Med letoma 1970 in 2001 je bil redni profesor za kompozicijo na Akademiji za glasbo v Ljubljani; od upokojitve pa je imel naziv zaslu\xc5\xbenega profesorja._NEWLINE_Za svoje delo je prejel mnogo nagrad, med najpomembnej\xc5\xa1e sodi  Pre\xc5\xa1ernova nagrada za \xc5\xbeivljenjsko delo (1999), mdr. je prejel \xc5\xa1e Kozinovo (2000) in \xc5\xbdupan\xc4\x8di\xc4\x8devo nagrado za \xc5\xbeivljenjsko delo.\n_START_SECTION_\nDru\xc5\xbeina\n_START_PARAGRAPH_\nNjegova \xc5\xbeena je bila pianistka Dubravka Tom\xc5\xa1i\xc4\x8d Srebotnjak, njun sin pa Martin Srebotnjak, filmski re\xc5\xbeiser.'